### PD K A M E N J A K

### Korzo 40/I - RIJEKA

### tel: 051/331-212

|  |
| --- |
| **Zima na Šatorini 2023.** |
| nedjelja, 12.02.2023. |
| **Polazak:** parkiralište Delta u 5,3 sati | **Povratak:** u večernjim satima |
| **Prijevoz:** osobna vozila | **Cijena:** 10 € (vozaču) |
| Opis: Molimo planinare koji imaju auto da u njemu dođu na Deltu kako bismo omogućili sudjelovanje članovima bez auta.

Izlet uključuje oštri kondicijski trening i zimski uspon na najviši vrh srednjeg Velebita, rutom Marama - Ograđenica - Šatorina (1622 m) - Korita - Marama. Prolazi se dijelom kroz nemarkirano bespuće u surovom podgorskom kamenjaru. U predjelima iznad Premužićeve staze očekuje se duboki snijeg i poneka zaleđena padina.

Napomena:Količina tehničke opreme u našem ormaru je ograničena. Zato preporučamo nabavku vlastite opreme. Užad i karabinere/sponke ne iznajmljujemo.
Prije izleta podesite dereze i uvježbajte brzo i pravilno postavljanje u rukavicama. |
| **Težina staze:** teška staza (oko 10 sati hoda) |
| **Oprema:** Visoke čvrste gojzerice, dereze, cepin, barem jedan karabiner/sponka s maticom, mala zamka (prusik), zamka 8m x 8mm, šivana traka 120-150 cm, naglavna svjetiljka, kompas, sunčane/skijaške naočale, gamaše, štapovi, odjeća za buru i mećavu... Plus hrana i piće iz ruksaka i planinarska iskaznica s markicom za 2023. godinu. |
| **Vodič(i):** Boris Kurilić (+385 91 786 45 35) |
| **Prijave i informacije:** u tajništvu Društva do31.01.2023. |

Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet.